stanford-oval/wikipedia huggingface dataset:
ประวัติรุ่นของไมโครซอฟท์ วินโดวส์
วินโดวส์ เอ็นที 3.1

วินโดวส์เอ็นที 3.1 เปิดตัวเมื่อ 27 กรกฎาคม พ.ศ. 2536 เป็นระบบปฏิบัติการรุ่นแรกของวินโดวส์ สามารถทำงานต่างๆได้ด้วยตนเอง คอมพิวเตอร์ที่ลงวินโดวส์นี้ ไม่จำเป็นต้องลงระบบดอสอีกต่อไป เอ็นทีออกแบบมาสำหรับธุรกิจที่ต้องการประสิทธิภาพโดยเฉพาะ อีกทั้งเป็นระบบปฏิบัติการแบบ 32 บิต ซึ่งวินโดวส์ตัวก่อนหน้าทั้งหมด เป็นสภาวะการทำงานแบบ 16 บิต โปรแกรม 32 บิต (ซึ่งในขณะนั้นมักเป็นโปรแกรมขั้นสูง) สามารถใช้งานกับวินโดวส์เอ็นทีได้ แต่ไม่สามารถใช้งานกับวินโดวส์ 3.1 ได้ แต่โปรแกรม 16 บิต สามารถใช้งานกับวินโดวส์ 3.1 และเอ็นที ได้ เพราะเอ็นทีจะมีระบบแปลงไฟล์ ให้สามารถใช้งานในเอ็นทีได้
เอ็นที ย่อมาจาก (New Technology) มีความสามารถในการรองรับระบบสถาปัตยกรรมทางคอมพิวเตอร์ได้หลายประเภท ในช่วงนี้ผู้ใช้วินโดวส์เอ็นทีส่วนใหญ่ไม่ใช่ผู้ใช้ตามบ้าน แต่มักเป็นลูกค้าที่ใช้คอมพิวเตอร์ในระดับสูงและกลุ่มนักธุรกิจ ส่วนผู้ใช้ทั่วไปในช่วงนั้นมักยังใช้ วินโดวส์ 3.1 ธรรมดา
วินโดวส์ เอ็นที 3.1 ได้รับการสนับสนุนจากไมโครซอฟท์จนถึง 31 ธันวาคม พ.ศ. 2544
วินโดวส์ เอ็นที 3.5

วินโดวส์ เอ็นที 3.5 เปิดตัวเมื่อ 21 กันยายน พ.ศ. 2537 เป็นรุ่นต่อของวินโดวส์เอ็นที 3.1 จุดประสงค์หลักของไมโครซอฟท์ในการพัฒนาวินโดวส์เอ็นที 3.5 คือ การเพิ่มความรวดเร็วในการทำงานของวินโดวส์ รวมถึงความสามารถอื่นๆ เช่น VFAT ที่จะทำให้สามารถตั้งชื่อไฟล์และต่างๆ ได้ถึง 255 ตัวอักษร และความต้องการขั้นต่ำของระบบได้ลดลงต่ำกว่าเอ็นที 3.1 ด้วย ทำให้สามารถครอบคลุมเครื่องคอมพิวเตอร์ได้มากขึ้น
แต่อย่างไรก็ตาม วินโดวส์ เอ็นที 3.5 ไม่สามารถติดตั้งได้ในโน้ตบุ๊คคอมพิวเตอร์ ที่ไม่มีไดรเวอร์สำหรับ PCMCIA อแดปเตอร์การ์ด และไม่สามารถติดตั้งในคอมพิวเตอร์ใดๆ ที่ใช้โปรเซสเซอร์รุ่นที่ใหม่กว่า Intel P4 ได้
วินโดวส์เอ็นที 3.5 อยู่ในการสนับสนุนของไมโครซอฟท์จนถึง 31 ธันวาคม พ.ศ. 2544
วินโดวส์ เอ็นที 3.51

วินโดวส์ เอ็นที 3.51 เปิดตัวเมื่อ 30 พฤษภาคม พ.ศ. 2538 เอ็นที 3.51 สามารถทำงานบนสถาปัตยกรรม RISC เป็นเพียงวินโดวส์ไม่กี่รุ่นที่สามารถรองรับ RISC ได้ และนอกจากนี้ยังสามารถรองรับไคลเอนต์/เซิร์ฟเวอร์, PCMCIA และระบบบีบอัดไฟล์ หรือ NTFS ได้
เอ็นที 3.51 อยู่ในการสนับสนุนของไมโครซอฟท์ถึง 31 ธันวาคม พ.ศ. 2544
วินโดวส์ 95

ดูบทความหลักที่ วินโดวส์ 95
วินโดวส์ 95 หรือ วินโดวส์ 4.0 (ไม่เอ็นที) เปิดตัว 24 สิงหาคม พ.ศ. 2538 เป็นวินโดวส์รุ่นต่อจาก 3.1 เป็นวินโดวส์รุ่นแรกที่มีกลุ่มเป้าหมายเป็นผู้ใช้ทั่วไป ที่ได้รวมเอาดอสเป็นส่วนหนึ่งของวินโดวส์ (ยังมีดอสอยู่ในวินโดวส์ แต่ไม่ใช่ระบบปฏิบัติการแยก) สามารถทำงานได้ทั้งสถานะ 16 และ 32 บิต มีการใช้สตาร์ทเมนู (ปุ่มสตาร์ทที่มุมซ้ายล่าง) และทาสก์บาร์ (แท่งด้านล่างหน้าจอ แสดงโปรแกรมที่ใช้ และเบ็ดเตล็ดอื่นๆ) เป็นครั้งแรก ซึ่งทั้งสอง จนถึงวินโดวส์รุ่นล่าสุด ก็ยังใช้คอนเซปต์เดียวกับวินโดวส์ 95 เพียงแต่ปรับปรุงรูปลักษณ์ภายนอกให้ทันสมัยขึ้นเท่านั้น ด้วยความสามารถต่างๆ ที่เพิ่มขึ้นอย่างก้าวกระโดดสำหรับผู้ใช้ทั่วไป วินโดวส์ 95 ประสบความสำเร็จอย่างสูง ยอดการใช้วินโดวส์ 95 สูงที่สุดเป็นประวัติการณ์ของวินโดวส์
วินโดวส์ 95 อยู่ในการสนับสนุนของไมโครซอฟท์จนถึง 31 ธันวาคม พ.ศ. 2544
วินโดวส์ เอ็นที 4.0

วินโดวส์ เอ็นที 4.0 เปิดตัวเมื่อ 31 กรกฎาคม พ.ศ. 2539 โดยเน้นตลาดเน็ตเวิร์กมากขึ้น โดยจะมี interface คล้ายกับวินโดวส์ 95 แต่ว่าระบบมีความเสถียรมากกว่า โดยการเพิ่ม API (Application Programming Interface) เข้ามาทำให้ซอฟต์แวร์และฮาร์ดแวร์ต่าง ๆ ติดต่อกับวินโดวส์ได้อย่างเป็นมาตรฐานเดียวกัน วินโดวส์เอ็นที 4.0 ถือว่าได้รับความนิยมอย่างมากสำหรับบรรดากลุ่มองค์กรที่ต้องการเครื่อง server ขนาดเล็กไปจนถึงขนาดใหญ่ ซึ่งในปัจจุบันก็ยังพอมีเหลือให้เห็นอยู่บ้างในเครื่อง server รุ่นเก่าๆ
เอ็นที 4.0 มี 2 รุ่นย่อย คือ รุ่น Workstation อยู่ในการสนับสนุนถึง 30 มิถุนายน พ.ศ. 2547 และ รุ่น Server อยู่ในการสนับสนุนถึง 31 ธันวาคม พ.ศ. 2547
วินโดวส์ 98

ดูบทความหลักที่ วินโดวส์ 98
วินโดวส์ 98 หรือ วินโดวส์ 4.1 (ไม่เอ็นที) เปิดตัวเมื่อ 25 มิถุนายน พ.ศ. 2541 เป็นระบบปฏิบัติการรุ่นต่อของวินโดวส์ 95 จุดเด่นของวินโดวส์ 98 คือการใช้มาตรฐานไดรเวอร์แบบ WDM และ VxD ซึ่ง WDM เป็นมาตรฐานใหม่ที่วินโดวส์รุ่นต่อๆ มา ได้ใช้เป็นหลัก ส่วน VxD เป็นมาตรฐานเก่า ซึ่งวินโดวส์รุ่นต่อจาก 98 ไม่รองรับ ซึ่งทำให้วินโดวส์ 98 เป็นจุดเชื่อมต่อระหว่างโปรแกรมสมัยเก่าและใหม่ โปรแกรมสมัยปัจจุบัน แม้จะไม่ได้ออกแบบมาเพื่อวินโดวส์ 98 แต่หลายโปรแกรมก็สามารถใช้กับวินโดวส์ 98 ได้พอสมควร วินโดวส์ 98 Second Edition รุ่นปรับปรุง เริ่มจำหน่ายเมื่อ 10 มิถุนายน พ.ศ. 2542
วินโดวส์ 98 อยู่ในการสนับสนุนจนถึง 11 กรกฎาคม พ.ศ. 2549
วินโดวส์ 2000

ดูบทความหลักที่ วินโดวส์ 2000
วินโดวส์ 2000 หรือ วินโดวส์ เอ็นที 5.0 เปิดตัวเมื่อ 17 กุมภาพันธ์ พ.ศ. 2543 เป็นระบบปฏิบัติการเอ็นที มีกลุ่มเป้าหมายเป็นกลุ่มผู้ใช้ขั้นสูงและกลุ่มธุรกิจ ในช่วงนี้ได้แบ่งเป็น 5 รุ่นย่อย คือ Professional, Server, Advanced Server, Datacenter Server, Advanced Server 64-bit Limited Edition
วินโดวส์ 2000 อยู่ในการสนับสนุนจนถึง 13 กรกฎาคม พ.ศ. 2553
วินโดวส์ มี

ดูบทความหลักที่ วินโดวส์มี
วินโดวส์ มี (อังกฤษ: Windows Me) หรือวินโดวส์ 4.9 (ไม่เอ็นที) เป็นวินโดวส์รุ่นต่อจาก 98 และเป็นรุ่นสุดท้ายที่ไม่ใช่วินโดวส์เอ็นที รุ่นสุดท้ายที่ทำงานได้ทั้งระบบ 16 และ 32 บิต (เวลาผ่านไป โปรแกรมรุ่นใหม่ ที่เป็นโปรแกรมพื้นฐานสำหรับผู้ใช้ตามบ้าน เริ่มเปลี่ยนจาก 16 เป็น 32 บิต และโปรแกรมชั้นสูง เริ่มเปลี่ยนจาก 32 เป็น 64 บิต) เปิดตัว 14 กันยายน พ.ศ. 2543 วินโดวส์มี ไม่ใช่วินโดวส์เอ็นที จึงยังมีดอสอยู่ในวินโดวส์ ซึ่งวินโดวส์ 95 และ 98 แม้จะรวมดอสเป็นส่วนหนึ่งของวินโดวส์ แต่ยังเปิดให้เข้าถึงดอสได้ แต่วินโดวส์ มี ได้ปิดการเข้าถึงดอสในวินโดวส์ เพื่อให้การบูตเครื่องทำได้เร็ว แต่ทำให้โปรแกรมเฉพาะบางโปรแกรมที่ต้องอาศัยการเข้าถึงดอส ไม่สามารถทำงานได้ในวินโดวส์มี โดยเฉพาะโปรแกรมบริหารจัดการดิสก์
วินโดวส์ มี ได้รับคำวิจารณ์อย่างมากในเรื่องความไม่เสถียรและปัญหามากมายภายในระบบ นิตยสารพีซีเวิลด์จึงจัดว่า Windows ME เป็นหนึ่งในระบบปฏิบัติการที่แย่ที่สุดที่ Microsoft เคยออกมาและเป็นผลิตภัณฑ์ที่เลวร้ายที่สุดอันดับ 4 ของ ณ เวลานั้น
วินโดวส์ มี อยู่ในการสนับสนุนจนถึง 11 กรกฎาคม พ.ศ. 2549
วินโดวส์ เอกซ์พี และ เซิร์ฟเวอร์ 2003

ดูบทความหลักที่ วินโดวส์ เอกซ์พี
วินโดวส์ เอกซ์พี หรือ วินโดวส์ เอ็นที 5.1 และ เอ็นที 5.2 เปิดตัว 25 ตุลาคม พ.ศ. 2544 เป็นวินโดวส์เอ็นทีรุ่นแรก ที่พัฒนาขึ้นโดยมีกลุ่มเป้าหมายเป็นผู้ใช้ทั่วไป พัฒนาขึ้นจาก วินโดวส์ เนปจูน ถูกยุบรวมกับวินโดวส์ ออดิซี่ เป็นวินโดวส์วิสเลอร์ ส่วนวินโดวส์ที่พัฒนาขึ้นเพื่อผู้ใช้ขั้นสูงและธุรกิจ จะมีแยกต่างหากอีก 2 ตัว ที่ใช้เลข เอ็นที 5.1 และ 5.2 คือ วินโดวส์ ฟันเดเมนทัลส์ ฟอร์ เลกาซี พีซีส์ และ วินโดวส์ เซิร์ฟเวอร์ 2003 ตามลำดับ โดยคำว่า เอกซ์พี มาจากคำว่า Experience แปลว่า ประสบการณ์ ซึ่งเป็นวินโดวส์ที่ประสบความสำเร็จค่อนข้างสูง แม้จะเปิดตัวมาแล้วถึง 9 ปี แต่จากข้อมูลในเดือนกันยายน 2553 พบว่า ผู้ใช้คอมพิวเตอร์ ยังใช้วินโดวส์เอกซ์พีมากถึงร้อยละ 60 ของผู้ใช้ทั้งหมด ในขณะที่วินโดวส์รุ่นอื่นๆ ทั้งหมดรวมกัน มีส่วนแบ่งร้อยละ 31 และระบบปฏิบัติการอื่นที่ไม่ใช่วินโดวส์ ประมาณร้อยละ 9 วินโดวส์ เอกซ์พี มีการออกรุ่นปรับปรุงตามหลังมาอีกพอสมควร ซึ่งผู้ใช้สามารถตรวจสอบรุ่นของซอฟต์แวร์ได้เอง โดยกด Start แล้วเลือก Run แล้วพิมพ์ sysdm.cpl หรือ winmsd.exe แล้วกด Run จะขึ้นหน้าต่างข้อมูลให้ผู้ใช้รับทราบ รุ่นปรับปรุงที่ออกมา จะปรากฏคำว่า Service Pack
เอกซ์พีรุ่นแรก ที่ไม่มี Service Pack ไมโครซอฟท์ได้ยุติการสนับสนุนเมื่อ 30 กันยายน พ.ศ. 2547, เอกซ์พีรุ่นปรับปรุง SP1 และ 1a ยุติการสนับสนุน 10 ตุลาคม พ.ศ. 2549, รุ่นปรับปรุง SP2 32 บิต ยุติการสนับสนุน 13 กรกฎาคม พ.ศ. 2553 ส่วนรุ่นปรับปรุง SP2 64 บิต และ SP3 จะสนับสนุนต่อไปจนถึง 8 เมษายน พ.ศ. 2557 ส่วนวินโดวส์ เซิร์ฟเวอร์ 2003 จะได้รับการสนับสนุนต่อจนถึง 14 กรกฎาคม พ.ศ. 2558 และวินโดวส์ ฟันเดเมนทัลส์ ฟอร์ เลกาซี ยังแผนจะยุติการสนับสนุนอีกด้วยและ การสนับสนุน Windows XP ที่มี Service Pack 2 (SP2) ได้หยุดลงในวันที่ 13 กรกฎาคม 2553
วินโดวส์ เอกซ์พี หยุดการสนับสนุนอย่างเป็นทางการเมื่อวันที่ 8 เมษายน พ.ศ. 2557
วินโดวส์ วิสตา และ เซิร์ฟเวอร์ 2008

ดูบทความหลักที่ วินโดวส์ วิสตา
วินโดวส์ วิสตา หรือ วินโดวส์ เอ็นที 6.0 ได้รับลิขสิทธิ์ 30 พฤศจิกายน พ.ศ. 2549 แต่เริ่มขายผู้ใช้จริง 30 มกราคม พ.ศ. 2550 ในช่วงของวิสตา วินโดวส์ สำหรับผู้ใช้ขั้นสูงและองค์กรธุรกิจ คือ วินโดวส์ เซิร์ฟเวอร์ 2008, วินโดวส์ โฮม เซิร์ฟเวอร์ วิสตามีความสามารถสูงกว่าเอกซ์พีหลายประการ เช่น ในการตัดต่อ การพัฒนาแอปพลิเคชัน, การแสดงผลกราฟิก ที่สามารถแสดงผลแบบโปร่งแสง สามารถมองฉากหลังของหน้าต่างที่กำลังเปิดอยู่ได้ ในมุมมองแบบโปร่งแสง ในพื้นที่ที่เหมาะสม เช่น บาร์ด้านบนสุดของโปรแกรม, ความสามารถในการค้นหา, การพิมพ์ ฯลฯ แต่ทว่า วิสตา ไม่ประสบความสำเร็จอย่างที่ควร สาเหตุหลักๆ ที่เป็นที่วิจารณ์ คือ ความต้องการขึ้นต่ำของระบบ ที่สูงกว่าวินโดวส์เอกซ์พีหลายเท่าตัว ดังตัวอย่างเปรียบเทียบในตาราง
| ประเภทความต้องการ | ความต้องการขั้นต่ำของเอกซ์พี (SP3) | ความต้องการขั้นต่ำของวิสตา |
| --- | --- | --- |
| หน่วยประมวลผลกลาง (โปรเซสเซอร์) | 233 MHz | 800 MHz |
| แรม | 64 MB | 512 MB |
| เนื้อที่ว่างในฮาร์ดดิสก์ | 4.2 GB | 15 GB |
| ไดรฟ์ที่ต้องการ | CD-ROM | DVD-ROM |

เครื่องคอมพิวเตอร์ทั่วไปในช่วงนั้น มีความสามารถไม่ถึง หรือ ถึง แต่เกินความต้องการมาเพียงเล็กน้อย ทำให้วิสตาเป็นระบบที่มีขนาดใหญ่มาก ทำให้เครื่องทำงานไม่มีประสิทธิภาพ หรือช้า อีกทั้งยังเป็นที่วิพากษ์วิจารณ์ว่าซอร์ซโค้ดไม่มีคุณภาพ ผู้ใช้ส่วนใหญ่ โดยเฉพาะที่ไม่ได้ใช้คุณสมบัติพิเศษที่เพิ่มมาของวิสตา จึงยังคงใช้เอกซ์พี วิสตาจึงไม่ประสบความสำเร็จมากนัก
วิสตา รุ่นแรก ที่ไม่มี Service Pack ไมโครซอฟท์ได้ยุติการสนับสนุนลงแล้วเมื่อ 13 กรกฎาคม พ.ศ. 2553 ส่วนวิสตารุ่นปรับปรุง SP1  ได้ยุติการสนับสนุนลงแล้วเมื่อ 12 กรกฎาคม พ.ศ. 2554 ส่วนรุ่นปรับปรุง SP2 ได้ยุติการสนับสนุนในระยะ mainstream support ลงเมื่อ 10 เมษายน พ.ศ. 2555 และทุกรุ่นหยุดการสนับสนุนในระยะ Extended support อย่างเป็นทางการในวันที่ 11 เมษายน 2560
วินโดวส์ โฮม เซิร์ฟเวอร์ สิ้นสุดการสนับสนุนแล้วเมื่อวันที่ 8 มกราคม 2556  วินโดวส์ เซิร์ฟเวอร์ 2008 จะสนับสนุนต่อไปจนถึง 10 กรกฎาคม พ.ศ. 2561
วินโดวส์ 7 และ เซิร์ฟเวอร์ 2008 อาร์2

ดูบทความหลักที่ วินโดวส์ 7
วินโดวส์ 7 หรือ วินโดวส์ เอ็นที 6.1 เปิดตัวการขายปลีกเมื่อ 22 ตุลาคม พ.ศ. 2552 เป็นวินโดวส์ของไมโครซอฟท์ ส่วน เอ็นที 6.1 อีกรุ่นหนึ่ง ที่มีกลุ่มเป้าหมายเป็นผู้ใช้ระดับสูง คือ วินโดวส์ เซิร์ฟเวอร์ 2008 อาร์2 เปิดตัวในวันเดียวกับวินโดวส์ 7 ในวินโดวส์ 7 ได้มีการแก้ไขข้อบกพร่องที่ทำให้วิสตาไม่ประสบความสำเร็จ และมีความต้องการขั้นต่ำไม่ต่างจากวิสตามากนัก นอกจากแรมและการ์ดจอ ที่ต้องการเพิ่ม แต่ที่ผ่านมา จากการเปิดตัววิสตา ได้กรุยทางส่วนหนึ่งไว้ให้ วินโดวส์ 7 เพราะช่องว่างระหว่างการเปิดตัวนั้น ผู้ผลิตฮาร์ดแวร์หลายรายได้เพิ่มความสามารถในหลายด้าน คอมพิวเตอร์ในช่วงหลังวิสตา พร้อมจะรองรับวินโดวส์ที่ใหญ่กว่าเอกซ์พีได้ อีกทั้งวินโดวส์ 7 ได้มีการบริหารจัดการดี ทำงานมีประสิทธิภาพสูงกว่าวิสตา ปัจจุบัน มีผู้ใช้วินโดวส์ 7 มากกว่าวิสตาเสียอีก
วินโดวส์ 7 และ เซิร์ฟเวอร์ 2008 อาร์2 จะสนับสนุนต่อไปจนถึง 14 มกราคม 2563
วินโดวส์ 8 และเซิร์ฟเวอร์ 2012

บทความหลัก: วินโดวส์ 8
วินโดวส์ 8 เป็นระบบปฏิบัติการรุ่นต่อไปในตระกูลวินโดวส์ เปิดตัวเมื่อ 22 ตุลาคม 2553 ผ่านทางบล็อกภาษาดัชต์ของไมโครซอฟท์เอง วินโดวส์ 8 มีคุณสมบัติเพิ่มเติมมากมายหลายอย่าง เช่น ไลฟ์ ไทลส์ ช่วยให้เข้าข้อมูลพื้นฐานได้ง่ายขึ้น, วินโดวส์ เอกซ์พลอเรอร์ ที่ใช้การจัดข้อมูลแบบริบบอนแทนแบบเดิม  เป็นต้น ปัจจุบันวินโดวส์ 8 ได้เปิดวางขายเป็นที่เรียบร้อยในวันที่ 26 ตุลาคม พ.ศ. 2555
Windows 8 เป็นระบบปฏิบัติการที่สร้างสรรค์ใหม่ ตั้งแต่ชิปเซ็ตไปจนถึงประสบการณ์ผู้ใช้ และแนะนำส่วนติดต่อผู้ใช้รูปแบบใหม่ที่ทำงานได้อย่างราบรื่นสำหรับทั้งระบบสัมผัสและเมาส์และแป้นพิมพ์ โดยจะทำหน้าที่เป็นแท็บเล็ตเพื่อความบันเทิงและพีซีที่มีคุณลักษณะครบครันเพื่อให้การทำงานสำเร็จลุล่วง Windows 8 ยังประกอบด้วยส่วนปรับปรุงของเดสก์ท็อป Windows ที่คุ้นเคย พร้อมแถบงานใหม่และการจัดการไฟล์ที่ดีขึ้นกว่าเดิม
Windows 8 มาพร้อมหน้าจอเริ่มที่มีไทล์ซึ่งเชื่อมต่อกับบุคคล ไฟล์ แอป และเว็บไซต์ แอปต่างๆ จะดูโดดเด่นสะดุดตาและสามารถดาวน์โหลดได้อย่างสะดวกจากสถานที่ใหม่ นั่นก็คือ Windows Store ที่อยู่บนหน้าจอเริ่ม
นอกจากนี้ Microsoft ยังเปิดตัว Windows RT ที่ทำงานบนแท็บเล็ตและพีซีบางเครื่อง พร้อมกับ Windows 8 ด้วย Windows RT ออกแบบมาสำหรับอุปกรณ์พกพาแบบเพรียวบางที่มีแบตเตอรี่ที่ใช้งานได้ยาวนาน และใช้แอปจาก Windows Store เท่านั้น นอกจากนี้ Windows RT ยังมาพร้อม Office ในตัวที่เหมาะสำหรับหน้าจอสัมผัสด้วย
Windows 8 ได้สิ้นสุดการสนับสนุนจาก Microsoft เป็นที่เรียบร้อยแล้ว โดยสิ้นสุดการสนับสนุนเมื่อวันที่ 12 มกราคม พ.ศ. 2559 ที่ผ่านมา
วินโดวส์ 8.1 และเซิร์ฟเวอร์ 2012 อาร์2

บทความหลัก: วินโดวส์ 8.1
ในวันที่ 18 ตุลาคม 2013 ทาง Microsoft ออกชุดอัปเดตระบบปฏิบัติการรุ่นใหม่ที่ชื่อ Windows 8.1
สนับสนุนการใช้ Skype แอพ Mail XBox Video Office Bing Food and Drink  Xbox Music  Internet Explorer 11 (IE11)
Windows 8.1 เหมาะสำหรับการทำงานหลายๆ อย่างในเวลาพร้อมกันและการเพิ่มประสิทธิภาพการทำงาน รวมถึงการแสดงผลและใช้งานได้สูงสุดถึง 4 แอปพลิเคชัน 
ในเวลาเดียวกัน สามารถปรับขนาดหน้าต่างของแต่ละแอปพลิเคชันบนหน้าจอได้ ความสามารถสำหรับแอปพลิเคชันหนึ่งที่จะในการเปิดอีกแอปพลิเคชันหนึ่ง
และการรองรับหน้าจอหลายๆ จอทำให้ผู้ใช้เห็นเดสก์ท็อป หรือแอพต่างๆ บน วินโดวส์ สโตร์ จากหน้าจอใดหน้าจอหนึ่งหรือทั้งหมดได้
- การทำงานได้ครบวงจรบนคลาวด์ด้วย SkyDrive ทำให้ผู้ใช้สามารถทำงานได้จากทุกที่ สะดวกกว่าแต่ก่อน สามารถเข้าถึงไฟล์ได้เสมอไม่ว่าจะผ่านดีไวซ์หรือสถานที่ใดก็ตาม ด้วย SkyDrive Smart Files ผู้ใช้สามารถสร้าง แก้ไข เก็บรักษา และแชร์ไฟล์ ที่ใดก็ได้ เมื่อใดก็ได้ บนอุปกรณ์ใดก็ตามที่กำลังใช้งานอยู่
- วินโดวส์ สโตร์ ที่ออกแบบใหม่อย่างสวยงาม ดีไซน์ใหม่ของ วินโดวส์ สโตร์ ได้ปรับปรุงวิธีการแสดงแอปพลิเคชันเด่นๆ ทำให้คุณเข้าถึงแอปพลิเคชันที่ต้องการได้ง่ายขึ้น การจัดวางหน้าจอและจัดหมวดหมู่แอปพลิเคชันแบบใหม่ เช่น หมวด ‘New & Rising’ ช่วยให้ง่ายขึ้นในการติดตามแอปพลิเคชันใหม่ๆ ที่กำลังฮอตที่สุด, ระบบการแนะนำแอปพลิเคชันที่ปรับให้เหมาะสมกับผู้ใช้งาน โดยใช้ระบบการแนะนำที่ล้ำสมัยของ Bing และระบบที่เกี่ยวข้อง ในการช่วยให้ผู้ใช้สามารถค้นหาแอปพลิเคชันโปรดใหม่ๆ, นอกจากนี้ แอปพลิเคชันต่างๆ จะได้รับการอัปเดตโดยอัตโนมัติในWindows 8.1 ดังนั้นผู้ใช้จะมีแอปพลิเคชันเวอร์ชันใหม่ที่สุดและดีที่สุดเสมอ จากนักพัฒนาที่มีชื่อเสียง รวมทั้งมีแอปพลิเคชันอย่างเป็นทางการจาก Facebook และ National Geography พร้อมทั้งนี้จะนำแอปพลิเคชันใหม่ ๆ มาอัปเดตบนวินโดวส์ สโตร์ อย่างต่อเนื่อง
วินโดวส์ 10 และเซิร์ฟเวอร์ 10

บทความหลัก: วินโดวส์ 10
เป็นระบบปฏิบัติการของไมโครซอฟท์ ใช้สถาปัตยกรรมวินโดวส์เอ็นที โดยประกาศการพัฒนาเมื่อ 30 กันยายน 2557 และวางจำหน่ายเมื่อวันที่ 29 กรกฎาคม 2558 โดยจะทำการอัปเดตระบบให้ผู้ใช้วินโดวส์ 8.1 และวินโดวส์ 7 โดยไม่คิดมูลค่า ภายในในปีแรกของการจัดจำหน่าย
ในวันที่ 29 กรกฎาคม 2558 วินโดวส์ 10 มีแนวทางการออกแบบที่สืบทอดจาก วินโดวส์ 8 โดยมีหน้าต่างแบบจอสัมผัส และแบบดั้งเดิมที่ใช้เมาส์และคีย์บอร์ด สถาปัตยกรรมของระบบเอื้อให้สามารถใช้ได้ทั้งคอมพิวเตอร์ตั้งโต๊ะ แท็บเล็ต และโทรศัพท์มือถือ โดยเพิ่มแอปจากร้านค้าวินโดวส์ เพื่อการรองรับโปรแกรมเพิ่มเติม อัปเดตระบบให้ผู้ใช้ วินโดวส์ 8.1 และวินโดวส์ 7 โดยไม่คิดมูลค่า และได้หมดอายุไปแล้ว เมื่อวันที่ 28 กรกฎาคม 2559
ในส่วนของ วินโดวส์ เซิร์ฟเวอร์ 10 มีรุ่นย่อยออกวางจำหน่ายทั้งหมด 3 รุ่น ได้แก่ วินโดวส์ เซิร์ฟเวอร์ 2016 เปิดตัวในเดือนกันยายน 2559 มีพื้นฐานมาจาก Threshold 2 วินโดวส์ เซิร์ฟเวอร์ 2019 เปิดตัวในเดือนมีนาคม 2561 มีพื้นฐานมาจาก Redstone 3 และวินโดวส์ เซิร์ฟเวอร์ 2022 เปิดตัวในเดือนสิงหาคม 2564 หลังจากเปิดตัววินโดวส์ 11 เพียง 2 เดือน มีพื้นฐานมาจาก 21H2 และเป็นวินโดวส์ เซิร์ฟเวอร์ตัวแรกที่ตัดการสนับสนุนหน่วยประมวลผลแบบ 32 บิต (ไอเอ-32) ออกไป
ปัจจุบัน ไมโครซอฟท์ ยังให้การสนับสนุนวินโดวส์ 10 ทั้งในแง่การแก้ไขข้อผิดพลาด และการเผยแพร่ฟีเจอร์ใหม่ ๆ ให้กับคอมพิวเตอร์ที่ไม่สามารถอัปเกรดไป วินโดวส์ 11 ได้จนถึงปี พ.ศ. 2568 สำหรับรุ่นทั่วไป และ พ.ศ. 2570 สำหรับรุ่น LTSC สำหรับวินโดวส์ เซิร์ฟเวอร์ 2016 ปัจจุบันอยู่ในระยะการขยายการสนับสนุนจนถึง 12 มกราคม 2570 วินโดวส์ เซิร์ฟเวอร์ 2019 อยู่ในระยะการสนับสนุนจนถึง 9 มกราคม 2567 และวินโดวส์ เซิร์ฟเวอร์ 2022 อยู่ในระยะการสนับสนุนจนถึง 13 ตุลาคม 2569
วินโดวส์ 11

บทความหลัก: วินโดวส์ 11
เป็นระบบปฏิบัติการของไมโครซอฟท์ ใช้สถาปัตยกรรมวินโดวส์เอ็นที โดยประกาศการพัฒนาเมื่อ 24 มิถุนายน พ.ศ. 2564 พร้อมให้ใช้งานเมื่อวันที่ 5 ตุลาคม พ.ศ. 2564 เริ่มวางจำหน่ายอย่างเป็นทางการในรูปแบบดิจิทัลในวันเดียวกัน และในรูปแบบแพ็คเกจในเดือนพฤษภาคม พ.ศ. 2565 การอัปเกรดแบบอัตโนมัติจะอนุญาตให้คอมพิวเตอร์ที่มีอายุไม่เกิน 4 ปี และใช้วินโดวส์ 10 รุ่น 21H1 ได้สิทธิ์อัปเกรดไปวินโดวส์ 11 โดยอัตโนมัติ
วินโดวส์ 11 เป็นระบบปฏิบัติการที่มีพื้นฐานมาจาก วินโดวส์ 10 ทุกส่วน ส่วนติดต่อผู้ใช้หลักของวินโดวส์ 11 สืบทอดการพัฒนาต่อจาก วินโดวส์ 10เอ็กซ์ ที่ถูกยุบโครงการไป ส่วนติดต่อผู้ใช้ถูกออกแบบให้ใช้งานได้ง่าย ไม่ซับซ้อน เป็นไปตามแนวทางระบบฟลูเอนต์ดีไซน์ของไมโครซอฟท์ โดยมีลักษณะโปร่งแสง เงา ขอบโค้ง และเหมาะสมกับการใช้งานในรูปแบบการสัมผัสหน้าจอมากขึ้น รวมถึงมีฟอนต์ระบบใหม่ที่ถูกออกแบบให้มีสเกลที่ดีขึ้นและรองรับกับหน้าจอที่มี DPI สูงในปัจจุบัน แต่ในด้านระบบหลักแทบไม่ได้เปลี่ยนไปจากวินโดวส์ 10 และสามารถรองรับโปรแกรมประยุกต์ที่ใช้งานบนวินโดวส์ 10 ได้เกือบทั้งหมด
วินโดวส์ 11 ถูกออกแบบโดยคำนึงถึงความปลอดภัยโดยรวมของระบบเป็นหลัก จึงได้มีการปรับความต้องการพื้นฐานจากเดิมขึ้นมาอีกเป็นเท่าตัว กล่าวคือมีการตัดการสนับสนุนหน่วยประมวลผล 32 บิต อันได้แก่ ไอเอ-32 และเออาร์เอ็มวี 7 ออกไป กลายเป็นระบบปฏิบัติการ 64 บิตเต็มรูปแบบ ไม่รองรับโปรแกรมไบออสดั้งเดิม ต้องใช้โปรแกรม UEFI ควบคู่กับซีเคียวบูต และต้องมีอุปกรณ์รองรับ Trusted Platform Module 2.0 หรือ TPM 2.0 ทั้งในรูปแบบฮาร์ดแวร์แบบแยก หรือรวมอยู่ในหน่วยประมวลผล ในทำนองเดียวกัน ระบบปฏิบัติการเรียกแรมและหน่วยความจำมากขึ้น นั่นคือต้องมีแรมขั้นต่ำ 4 กิกะไบต์ และพื้นที่จัดเก็บข้อมูล 64 กิกะไบต์ การปรับความต้องการพื้นฐานที่สูงขึ้น ทำให้วินโดวส์ 11 ได้รับเสียงตอบรับในทางลบจากผู้ใช้งานหลายกลุ่ม โดยเฉพาะกลุ่มที่ใช้งานหน่วยประมวลผล อินเทล คาบี้ เลค และเอเอ็มดี เซน ด้วยเหตุผลว่าทำให้อายุขัยคอมพิวเตอร์สั้นลง
โลโก้ วินโดวส์ 1.x และ 2.x
โลโก้ OS/2 1.x
โลโก้ วินโดวส์ 3.0
โลโก้ วินโดวส์ 3.1 และเอ็นที 3.x
โลโก้ วินโดวส์ 95
โลโก้ วินโดวส์ 2000
โลโก้ วินโดวส์ เอกซ์พี
เว็บไซต์วิกิพีเดียบนวินโดวส์ 7
โมอาน่า (แฟรนไชส์)

| โมอาน่า |
| --- | --- |
อักษรสัญลักษณ์แฟรนไชส์ที่ใช้ตั้งแต่ภาพยนตร์ปี 2016
สร้างโดย:   รอน เคลเมนต์  จอห์น มัสเกอร์  คริส วิลเลียมส์  ดอน ฮอลล์  พาเมลา ริบอน  แอรอน แคนเดลล์  จอร์แดน แคนเดลล์ 
งานต้นฉบับ: ผจญภัยตำนานหมู่เกาะทะเลใต้ (2016)
เจ้าของ: เดอะวอลต์ดิสนีย์
ปี: 2016–ปัจจุบัน
ภาพยนตร์และโทรทัศน์
ภาพยนตร์:   ผจญภัยตำนานหมู่เกาะทะเลใต้ (2016)  โมอาน่า 2 (2024)  โมอาน่า (2026) 
ภาพยนตร์สั้น:   กอนฟิชชิง (2017) 
เสียง
เพลงประกอบ: โมอานา (2016)
เบ็ดเตล็ด
เจอร์นีย์ออฟวอเตอร์
เว็บไซต์ทางการ
disney.com/moana/
  * ผลงานที่มีตัวละครหรือฉากของแฟรนไชส์ปรากฏเป็นส่วนหนึ่งของการการข้ามฝั่ง 
โมอาน่า (อังกฤษ: Moana) (เรียกอีกอย่างว่า ไวอาน่า หรือ โอเชียเนีย ในบางตลาด) เป็นสื่อแฟรนไชส์ของดิสนีย์ที่เริ่มต้นในปี 2016 ด้วยการเปิดตัวภาพยนตร์แอนิเมชันของอเมริกาเรื่อง ผจญภัยตำนานหมู่เกาะทะเลใต้ ผลิตโดยวอลต์ดิสนีย์แอนิเมชันสตูดิโอส์ และออกฉายโดยวอลต์ดิสนีย์พิกเชอส์
แฟรนไชส์นี้ประกอบด้วยภาพยนตร์แอนิเมชันสองเรื่องคือ ผจญภัยตำนานหมู่เกาะทะเลใต้ (2016) และภาคต่อที่จะออกฉายในวันที่ 27 พฤศจิกายน ค.ศ. 2024 นอกจากนี้ยังมีภาพยนตร์ฉบับคนแสดง ดัดแปลงจากภาพยนตร์ปี 2016 ซึ่งมีกำหนดออกฉายในวันที่ 10 กรกฎาคม ค.ศ. 2026 อีกด้วย
ภาพยนตร์

| ภาพยนตร์> แอนิเมชัน | วันที่ออกฉาย> แอนิเมชัน | ผู้กำกับ> แอนิเมชัน | ผู้ประพันธ์บท> แอนิเมชัน | บทประพันธ์> แอนิเมชัน | ผู้ผลิต> แอนิเมชัน |
| --- | --- | --- | --- | --- | --- |
| ผจญภัยตำนานหมู่เกาะทะเลใต้ | 23 พฤศจิกายน ค.ศ. 2016 (2016-11-23) | จอห์น มัสเกอร์ และรอน เคลเมนต์ผู้ร่วมกำกับ คริส วิลเลียมส์ และดอน ฮอลล์ | จาเร็ด บุช | รอน เคลเมนต์, จอห์น มัสเกอร์, คริส วิลเลียมส์, ดอน ฮอลล์, พาเมลา ริบอน, แอรอน แคนเดลล์ และจอร์แดน แคนเดลล์ | ออสนัต ชูเรอร์ |
| โมอาน่า 2 | 27 พฤศจิกายน ค.ศ. 2024 (2024-11-27) | เดวิด เดอริค จูเนียร์, เจสัน แฮนด์ และดานา เลอโดซ์ มิลเลอร์ | จาเร็ด บุช และดานา เลอโดซ์ มิลเลอร์ | รอประกาศ | คริสตินา เฉิน และอีเวตต์ เมอริโน |
ฉบับคนแสดง
| โมอาน่า | 10 กรกฎาคม ค.ศ. 2026 (2026-07-10) | โทมัส ไคล์ | จาเร็ด บุช และดานา เลอโดซ์ มิลเลอร์ | รอประกาศ | ดเวย์น จอห์นสัน, ดานี การ์เซีย และไฮรัม การ์เซีย |
ภาพยนตร์ > ภาพยนตร์แอนิเมชัน > ผจญภัยตำนานหมู่เกาะทะเลใต้ (2016)

บทความหลัก: ผจญภัยตำนานหมู่เกาะทะเลใต้
ภาพยนตร์ > ภาพยนตร์แอนิเมชัน > โมอาน่า 2 (2024)

บทความหลัก: โมอาน่า 2
ภาพยนตร์ > ภาพยนตร์ฉบับคนแสดง > โมอาน่า (2026)

บทความหลัก: โมอาน่า (ภาพยนตร์ พ.ศ. 2569)
นักแสดงและตัวละคร

รายการตัวบ่งชี้
ส่วนนี้แสดงถึงตัวละครที่จะปรากฏตัวหรือปรากฏตัวแล้วในแฟรนไชส์
ส่วนที่ว่างเป็นสีเทาเข้ม หมายถึง ตัวละครไม่ได้อยู่ในภาพยนตร์หรือการปรากฏของตัวละครไม่ได้รับการยืนยันอย่างเป็นทางการ
A หมายถึง ปรากฏตัวในผ่านภาพที่ได้ถ่ายทำเอาไว้ก่อนแล้ว
Y หมายถึง วัยเด็กของตัวละคร
| ตัวละคร> ตัวละคร.ตัวละคร | ภาพยนตร์แอนิเมชัน> ผจญภัยตำนานหมู่เกาะทะเลใต้.2016 | ภาพยนตร์แอนิเมชัน> โมอาน่า 2.2024 | ภาพยนตร์สั้น> กอนฟิชชิง.2017 | ภาพยนตร์ฉบับคนแสดง> โมอาน่า.2026 |
| --- | --- | --- | --- | --- |
| โมอาน่า | อาวลีอิ ครัลวาลโยหลุยส์ บุช | อาวลีอิ ครัลวาลโย | อาวลีอิ ครัลวาลโย | แคตเธอรีน ลากาเอีย |
เมาอิ: ดเวย์น จอห์นสัน
| คุณยายทาลา | ราเชล เฮาส์ | ราเชล เฮาส์ |  | เรนา โอเวน |
| ผู้นำเผ่าตุย | เทมูเอรา มอร์ริสันคริสโตเฟอร์ แจ็คสัน | เทมูเอรา มอร์ริสัน |  | จอห์น ทุย |
| ซีนา | นิโคล เชอร์ซิงเงอร์ | นิโคล เชอร์ซิงเงอร์ |  | แฟรงกี อดัมส์ |
| เฮเฮ่ย (ไก่) | อลัน ทูดิค | อลัน ทูดิค |  |  |
| ทามาโทอา | เจเมน คลีเมนต์ |  |  |  |
| ชาวประมง | ออสการ์ ไนต์ลีย์ |  |  |  |
| ชาวบ้านคนที่ 1 | ทรอย โพลามาลู |  |  |  |
| ชาวบ้านคนที่ 2 | พัวนานี คราวัลโญ่ |  |  |  |
| ชิเมอา |  | คาลีซี ลัมเบิร์ต-ซึดะ |  |  |
| โลโต |  | โรส มาตาเฟโอ |  |  |
| เคเล |  | เดวิด เฟน |  |  |
| โมนี |  | ฮัวลาไล ชุง |  |  |
| มาตังกิ |  | อาวิไม เฟรเซอร์ |  |  |
| เตาไท แวสา |  | เจอรัลด์ แรมซีย์ |  |  |
อื่น ๆ

ตัวละครเอกที่เป็นชื่อเรื่องของแฟรนไชส์คือ โมอาน่า เป็นส่วนหนึ่งของตัวละครในแฟรนไชส์เจ้าหญิงดิสนีย์ ตัวร้ายจากภาพยนตร์เรื่อง ทามาโทอาและคาคาโมรา ในปี 2016 ได้รับการรวมไว้เป็นส่วนหนึ่งของแฟรนไชส์เหล่าวายร้ายดิสนีย์
เฌอครัวตัว

Error ซิงเกิลโดยเซลีน ดิออน
เฌอครัวตัว (ฝรั่งเศส: Je crois toi; "ฉันเชื่อเธอ") เป็นซิงเกิลที่ 5 และเป็นซิงเกิลสุดท้ายของเซลีน ดิออนจากอัลบั้ม ซีลซูว์ฟีแซแดเม ออกจำหน่ายในรูปแบบซิงเกิลวิทยุในฝรั่งเศสเมื่อวันที่ 5 กรกฎาคม พ.ศ. 2542 เป็นผลงานการประพันธ์ของ ฌ็อง-ฌัก โกลด์แมน ไม่มีมิวสิกวิดีโอสำหรับเพลงนี้ ในขณะเดียวกันก็ได้เผยแพร่เพลง "อ็องนาต็องด็องเซปา" เป็นซิงเกิลวิทยุในฝรั่งเศสพร้อมกันด้วย
"เฌอครัวตัว" เป็นบีไซด์ของเพลง "แอมยัวร์แองเจิล" ในสหราชอาณาจักร
ในเพลงแบบสดของอัลบั้มนี้ได้บรรจุในอัลบั้ม โอเกอร์ดูสตาด และ ดีวีดีโอเกอร์ดูสตาด
รูปแบบและรายชื่อเพลง

"เฌอครัวตัว" – 5:05
แหล่งข้อมูลอื่น

เว็บไซต์อย่างเป็นทางการ
สัมพันธ์ เลิศนุวัฒน์

| สัมพันธ์ เลิศนุวัฒน์ม> ป.ช., ม.ว.ม. |
| --- | --- |

รัฐมนตรีประจำสำนักนายกรัฐมนตรี
ดำรงตำแหน่ง 24 ตุลาคม – 8 พฤศจิกายน พ.ศ. 2540
นายกรัฐมนตรี: พลเอกชวลิต ยงใจยุทธ
รัฐมนตรีช่วยว่าการกระทรวงพาณิชย์
ดำรงตำแหน่ง 17 เมษายน – 10 มิถุนายน พ.ศ. 2535
นายกรัฐมนตรี: พลเอกสุจินดา คราประยูร
 
ข้อมูลส่วนบุคคล
เกิด: 1 กรกฎาคม พ.ศ. 2486 (81 ปี) จังหวัดพระนคร ประเทศไทย
พรรคการเมือง: ประชาธิปัตย์ (2511–2531) ประชาชน (2531–2532) ชาติไทย (2532–2535, 2535–2539) สามัคคีธรรม (2535) ความหวังใหม่ (2539–2543) ชาติพัฒนา (2543–2547) ไทยรักไทย (2547–2550) พลังประชาชน (2550–2551) ภูมิใจไทย (2551–2554) เพื่อไทย (2554–2560) พลเมืองไทย (2561–2566)  รวมไทยสร้างชาติ (2566–ปัจจุบัน)
คู่สมรส: เพชรรัตน์ เลิศนุวัฒน์

สัมพันธ์ เลิศนุวัฒน์ (เกิด 1 กรกฎาคม พ.ศ. 2486) อดีตรัฐมนตรีประจำสำนักนายกรัฐมนตรี ในรัฐบาลของพลเอกชวลิต ยงใจยุทธ อดีตรัฐมนตรีช่วยว่าการกระทรวงพาณิชย์ ในรัฐบาลพลเอกสุจินดา คราประยูร อดีตประธานคณะกรรมการประสานงานพรรคร่วมรัฐบาล (วิปรัฐบาล)[ต้องการอ้างอิง] และเป็นอดีตสมาชิกสภาผู้แทนราษฎรหลายสมัย
ประวัติ

สัมพันธ์ เกิดเมื่อวันที่ 1 กรกฎาคม พ.ศ. 2486 เป็นบุตรของนายอร่าม กับ นางจี เลิศนุวัฒน์ สำเร็จการศึกษาปริญญาตรี สาขาบริหารธุรกิจ มหาวิทยาลัยเวสเทรินแปซิฟิค สหรัฐอเมริกา ด้านครอบครัวสมรสกับนางเพชรรัตน์ เลิศนุวัฒน์
การทำงาน

สัมพันธ์ เลิศนุวัฒน์ ได้รับเลือกตั้งครั้งแรกเป็นสมาชิกสภาผู้แทนราษฎรกรุงเทพมหานคร ในการเลือกตั้ง พ.ศ. 2529 สังกัดพรรคประชาธิปัตย์ กระทั่งในปี พ.ศ. 2531 เขาได้ย้ายมาร่วมงานกับพรรคประชาชน
ต่อมาในการเลือกตั้งเดือนมีนาคม พ.ศ. 2535 ได้รับเลือกตั้งเป็นสมาชิกสภาผู้แทนราษฎรจังหวัดเชียงราย ในสังกัดพรรคสามัคคีธรรม และในการเลือกตั้งเดือนกันยายนของปีเดียวกัน ได้รับเลือกตั้งในนามพรรคชาติไทย
กระทั่งได้รับเลือกอีกครั้งในปี พ.ศ. 2539 สังกัดพรรคความหวังใหม่ และจากนั้นเขาได้ลาออกเพื่อย้ายไปร่วมงานกับพรรคชาติพัฒนา และได้รับเลือกตั้งในระบบบัญชีรายชื่อ (เลื่อนแทน) จากการเลือกตั้ง พ.ศ. 2544 ในการเลือกตั้งครั้งถัดมา พ.ศ. 2548 เขาได้รับเลือกตั้งในนามพรรคไทยรักไทย (เลื่อนแทนจากบัญชีรายชื่อ)และ พ.ศ. 2549 ได้รับเลือกตั้งในระบบบัญชีรายชื่อกับพรรคไทยรักไทยอีกครั้ง ซึ่งต่อมาการเลือกตั้งเป็นโมฆะ
ในการเลือกตั้ง พ.ศ. 2550 เขาได้รับเลือกตั้งจากระบบสัดส่วน เป็นรองหัวหน้าพรรคพลังประชาชนและเป็นประธานคณะกรรมาธิการกิจการชายแดนไทยคนแรกของสภาผู้แทนราษฎร ต่อมาเขาถูกตัดสิทธิ์ทางการเมือง 5 ปี พร้อมกับกรรมการบริหารพรรคพลังประชาชน จำนวน 109 คน หลังจากนั้นเขาได้เข้าร่วมงานกับพรรคภูมิใจไทย
ในปี พ.ศ. 2561 เขาได้ร่วมกับนักการเมืองหลายคนในการสนับสนุนการจัดตั้งพรรคการเมืองใช้ชื่อพรรคพลังพลเมืองไทย โดยเขารับตำแหน่งเป็นหัวหน้าพรรคคนแรก
การทำงาน > การดำรงตำแหน่งรัฐมนตรี

สัมพันธ์ เลิศนุวัฒน์ เคยดำรงตำแหน่งรัฐมนตรีช่วยว่าการกระทรวงพาณิชย์ในรัฐบาลพลเอกสุจินดา คราประยูร เมื่อปี พ.ศ. 2535 และในปี พ.ศ. 2540 ในรัฐบาลของพลเอกชวลิต ยงใจยุทธ ได้รับแต่งตั้งเป็นรัฐมนตรีประจำสำนักนายกรัฐมนตรี